cyanic-selkie/wikianc huggingface dataset:
দিদার ইসলাম
দিদার ইসলাম (জন্ম: ১৯৬৭) বাংলাদেশের একজন প্রখ্যাত প্রকৌশলী ও বিজ্ঞানী। তিনি কুইক রেডিওর আবিস্কারক হিসাবে সমধিক পরিচিত।
শিক্ষাজীবন
গ্রামের স্কুলে পড়াশোনা সমাপনান্তে দিদার যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। এরপর বাংলাদেশ প্রকৌশল বিশ্ববিদ্যালয় (বুয়েট) থেকে ১৯৯২ সালে তড়িৎকৌশলে স্নাতক পাস করেন।
কর্মজীবন
পড়াশোনা শেষ করে তিনি বাংলাদেশ প্রকৌশল বিশ্ববিদ্যালয় (বুয়েট)-এ শিক্ষক হিসাবে যোগদান করেন।
সুনান আদ-দারিমী
সুনান আদ-দারেমী ( سنن الدارمي ) অথবা মুসনাদ আদ-দারেমী ( مسند الدارمي) হল আবদুল্লাহ ইবনে আব্দুল রহমান আদ-দারিমী(১৮১ হি-২৫৫ হি) দ্বারা সংগ্রহীত একটি হাদীস সংকলন: সুন্নিদের মধ্যে প্রসিদ্ধ ৯টি হাদিস গ্রন্থের মধ্যে এটি একটি, যেখানে বাকি ৮টি গ্রন্থ হচ্ছে; ৬টি কুতুব আল-সিত্তাহ, আল-মুওয়াত্তা ও মুসনাদে ইমাম আহমদ ।
মুসনাদ বলে পরিচিত হলেও এটি অন্যান্য মুসনাদের মত হাদিস বর্ণনা করেনি। যেমন, এটি তায়ালিসি বা ইবনে হাম্বলের মতো বর্ণনাকারীর বর্ণনা সাজানো হয়নি। এটি সুনান ইবনে মাজাহের মতো একটি সুনানে বই, যেখানে সুনানের মত বিষয় সাজানো হয়েছে।
বিবরণ
মাকতাবা শামিলা মতে, এতে প্রায় তিন হাজার পাঁচশ (৩৫০০) হাদিস রয়েছে । হাদীসগুলির বিন্যাস বিষয়বস্তু অনুসারে। সুনানের বেশিরভাগ হাদীসই সহীহ, কেবলমাত্র কয়েকটি হাদীস দুর্বল (জইফ)।
হস্তান্তর
দারিমি এই হাদীসগুলিকে ঈসা ইবনে উমর আল-সমরকান্দিতে স্থানান্তরিত করে; যার মৃত্যুর তারিখ অজানা, তবে সম্ভবত ২৯৩ হিজরীর পরে। তারপরে এটি যাদের কাছে যায় তারা হলো:
সবুজ বাঁশপাতি
সবুজ বাঁশপাতি (Green Bee-eater; বৈজ্ঞানিক নাম: Merops Orientalis) বাংলাদেশে লভ্য একটি ছোট আকারের পাখি। দেশের কোনো কোনো স্থানে এটি 'সুইচোরা', 'নরুন চেরা' প্রভৃতি নামেও পরিচিত। মেরোপিদি গোত্রের অন্তর্ভুক্ত এই পাখি নদীতীরবর্তী বন-জঙ্গলে দলবদ্ধভাবে বসবাস করে। ‘ট্রিউ ট্রিউ’ তীক্ষ্ম শব্দ করে ডাকে। এর ইংরেজি নাম Green Bee-eater। তবে পোকামাকড় ধরে খেলেও এটি মূলত এটি মৎস-শিকারী পাখি।
বর্ণনা
লম্বায় প্রায় ৮ ইঞ্চি দীর্ঘ সবুজ বাঁশপাতির গড়ন ছিপছিপে। এর গাত্রবর্ণ উজ্জ্বল সবুজ। তবে মস্তক ও পৃষ্ঠদেশের ঊর্ধাংশে রয়েছে সোনালি পালক। ডানার নিম্নভাগ উজ্জ্বল তামাটে। এর কৃষ্ণবর্ণ চঞ্চুটি একটু বাঁকানো। 'কাজলরেখা' রয়েছে চোখের দুই পাশে যা ঘাড়ের সঙ্গে মিশে গেছে। পাখিটির চিবুক ও গলায় কাছে রয়েছে নীল ছটা আর গলার নিচে আছে মালার মতো কালো টান। এর পায়ের রঙ কালচে। লক্ষ্যণীয় যে সবুজ বাঁশপাতির লেজের মধ্য বরাবর দুটি পালক দুই ইঞ্চি পরিমাণ বর্ধিত।
বাঁশপাতি গাছে বাসা বাধতে জানে না। এরা নদীর কূলে খাড়া জায়গায় গর্ত করে বাসা বানায়। প্রজনন মৌসুমে গর্তের গভীরে স্ত্রী পাখিটি ৫থেকে ৭টি ধবধবে সাদা রংয়ের ডিম পাড়ে। স্ত্রী-পুরুষ দুই পাখি মিলে ডিমে তা দেয়। বাচ্চা ফুটতে ২১ থেকে ২৭ দিন সময় লাগে।
বিস্তৃতি
এই পাখি বাংলাদেশ, ভারত, নেপাল, ভুটান, পাকিস্তান, ফিলিস্তিনসহ এশিয়া ও আফ্রিকা মহাদেশের বিভিন্ন দেশে অবস্থান করে।
প্রিটি নোজ
প্রিটি নোজ (জন্ম ১৮৫১) ছিলেন একজন আরাপাহো মহিলা যিনি ছোট বিগর্নের যুদ্ধে অংশগ্রহণ করেছিলেন। তিনি কমপক্ষে ১০১ বছর বয়স পর্যন্ত বেঁচে ছিলেন। তিনি যুদ্ধ প্রধান হয়েছিলেন বলে জানা গেছে।
জীবনী
প্রিটি নোজ ছিলেন আরাপাহো, যদিও কিছু সূত্রে তাঁকে শিয়েন বলে উল্লেখ করা হয়। তাঁর জামার আস্তিন লাল, কালো এবং সাদা পুঁতিযুক্ত থাকার ভিত্তিতে তাঁকে আরাপাহো হিসাবে চিহ্নিত করা হয়েছিল।
১৮৭৬ সালে প্রিটি নোজ সম্মিলিত চেয়েন/আরাপাহোর একটি বিচ্ছিন্ন শক্তির সাথে লিটল বিগহর্নের যুদ্ধে অংশ নিয়েছিলেন।
প্রিটি নোজের বংশধর, মার্ক সোলজার উলফ, একজন আরাপাহো উপজাতি প্রবীণের সম্মান পেয়েছিলেন। তিনি কোরিয়ান যুদ্ধের সময় মার্কিন নৌসেনাবাহিনীতে কাজ করেছিলেন। প্রিটি নোজ ১৯৫২ সালে ১০১ বছর বয়সে উইন্ড রিভার ইন্ডিয়ান রিজার্ভেশনে তাঁর প্রত্যাবর্তন প্রত্যক্ষ করেছিলেন। সে সময় মার্ক সোলজার তাঁর আস্তিনের পরিধান দেখে মন্তব্য করেছিলেন যে এটি একজন যুদ্ধপ্রধানকে সূচিত করছে।
জিম ফার্গাসের ২০১৭ সালের উপন্যাস দ্য ভেঞ্জেন্স অফ মাদারস: দ্য জার্নালস অফ মার্গারেট কেলি অ্যাণ্ড মলি ম্যাকগিলে প্রিটি নোজের কথা লেখা হয়েছিল।
ফটোগ্রাফ
ল্যাটন আলটন হাফম্যানের তোলা একটি ছবি, সালের, তাতে স্পটেড ফন নামে এক যুবতীর সাথে প্রিটি নোজকে দেখা যায়। মন্টানা মেমোরি প্রজেক্টের একটি সূত্র থেকে বোঝা যায় যে তাঁরা দুজন বোন ছিলেন। তিনি হাফম্যানের বেশ কয়েকটি সিলভার ছবিতে উপস্থিত ছিলেন এবং সেগুলি এখন প্রিন্সটন লাইব্রেরির সংগ্রহের অংশ। দ্য স্পিরিট অফ ইন্ডিয়ান উইমেন (জুডিথ ফিটজেরাল্ড এবং মাইকেল ওরেন ফিটজেরাল্ড, সম্পাদকদ্বয়) এর প্রচ্ছদে তাঁর ছবি প্রদর্শিত হয়েছে।
ফালতু
ফালতু ভারতীয় বাঙালি চিত্র পরিচালক অঞ্জন দাস পরিচালিত একটি বাংলা চলচ্চিত্র। সৈয়দ মুস্তাফা সিরাজ রচিত উপন্যাস রাণীরঘাটের বৃত্তান্ত অবলম্বনে নির্মিত এই ছবিটির মুখ্যভূমিকায় অভিনয় করেছেন সৌমিত্র চট্টোপাধ্যায়, নির্মলকুমার, ইন্দ্রাণী হালদার, যশ পণ্ডিত, মঞ্জরি ফড়ণীস, বিপ্লব চট্টোপাধ্যায়, মাসুদ আখতার প্রমুখ। স্পেন চলচ্চিত্র উৎসবে ভারত থেকে প্রতিযোগিতা বিভাগে নির্বাচিত হয়েছিল এই ছবিটি। বিভিন্ন সংবাদমাধ্যমে উচ্চ প্রশংসিত ফালতু শ্রেষ্ঠ সমাজকল্যাণমূলক ছবি হিসেবে ভারতের জাতীয় চলচ্চিত্র পুরস্কার লাভ করে।
কাহিনি-সারাংশ
ফালতু-র মূল কাহিনি কেন্দ্রীভূত হয়েছে পশ্চিমবঙ্গের মুর্শিদাবাদ জেলার রাণীরঘাটে। সময়কাল ১৯৫০-এর দশকের প্রথম পাদ। এই কাহিনি একটি কুড়ি বছরের সদ্যযুবকের ভালবাসা ও শিকড় অন্বেষণের কাহিনি। তারই সঙ্গে সঙ্গে গল্পে ঘনীভূত হয়েছে একটি গ্রাম ও সেই গ্রামের মানুষদের জীবনের সঙ্গে জড়িয়ে থাকা অসংখ্য মুহূর্ত ও নাটকীয় ঘাতপ্রতিঘাত।
রাণীরঘাট একটি পশ্চাৎপদ গ্রাম। এই গ্রামের বাসিন্দারা মূলত পূর্ব পাকিস্তান (অধুনা বাংলাদেশ) থেকে আগত শরণার্থী। ফালতু সেই গ্রামেরই ছেলে। সে বাস চালাত আর যাত্রীদের নদীপারাপার করাতো। আদমসুমারির সময় এক জনগণনা আধিকারিক গ্রামবাসীদের ফালতুর (যশ পণ্ডিত) বাপের কথা জিজ্ঞাসা করলে তাদের জীবনযাত্রা নতুন দিকে মোড় নেয়। ফালতু যে সুরি খেপির (ইন্দ্রাণী হালদার অভিনীত একটি পাগলি চরিত্র) সন্তান সে কথা সকলেরই জানা, কিন্তু তার বাপ কে ছিল তা জানত না কেউই। ফালতুও জানত না, কখনও জানার চেষ্টাও করত না। সে তার কাজ আর প্রেমিকা টুকটুকিকে (মঞ্জরি ফড়ণীস) নিয়েই খুশি ছিল। কিন্তু সেই জনগণনা আধিকারিকের প্রশ্ন প্যান্ডোরার বাক্স খুলে দিল। ক্রমে প্রকাশিত হল গ্রামের প্রায় সকল পুরুষ বাসিন্দাই সুরি খেপির মানসিক ভারসাম্যহীনতার সুযোগ নিয়ে তাকে ধর্ষণ করেছিল। এমনকি যে ইসমাইল (বিপ্লব চট্টোপাধ্যায়) ফালতুকে বড় করে তাকে বাস চালানো শিখিয়েছিল, সেই জড়িত ছিল এই পাশবিক কাজের সঙ্গে। অবস্থায় দাঁড়িয়েছিল এমন জায়গায় যে সকলেই জানত, ফালতু তাদেরই কারো একজনের সন্তান। কিন্তু নিশ্চিত করে কেউই কিছু বলতে পারত না।
এই সময় একটি সরকারি অধ্যাদেশ গ্রামবাসীদের কাছে দুঃসংবাদ বহন করে আনে। উন্নয়ন পরিকল্পনার অঙ্গ হিসেবে সরকার নদীর উপর একটি সেতু নির্মাণের পরিকল্পনা গ্রহণ করে এবং সেই জন্য গ্রামবাসীদের বলে গ্রাম খালি করে দিতে। গ্রামবাসীদের রাজি হতে হয়। তবে চলে যাওয়ার আগে তারা ফালতু ও টুকটুকির বিয়ে দিতে চায় ফালতুর প্রতি কৃত তাদের অপরাধের প্রায়শ্চিত্ত হিসেবে। কিন্তু কাহিনি এখানে একটি নাটকীয় মোড় নেয়। ঘটনাচক্রে টুকটুকি আত্মহত্যা করে এবং ফালতুও তার পরিচিত সমাজের থেকে নিজেকে বিচ্ছিন্ন করে নেয়। সমগ্র কাহিনিটি মানবিক সম্পর্কের একটি দলিল যার উপজীব্য বিষয় কীভাবে অপরাধবোধ একটি গোটা গ্রামের জীবনকে তাড়া করে ফেরে। তারা তাদের পাপের স্খলন করতে গিয়েছিল, কিন্তু শেষমেশ একটি প্রেমের কালান্তকে রূপান্তরিত হল।
ছিল্কিরানা
ছিল্কিরানা (বৈজ্ঞানিক নাম: Cigaritis syama (Horsfield)) এক প্রজাতির মাঝারী আকারের কালচে খয়েরি রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
উপপ্রজাতি
ভারতে প্রাপ্ত ছিল্কিরানা এর উপপ্রজাতি হল-
আকার
ছিল্কিরানা এর প্রসারিত অবস্থায় ডানার আকার ২৬-৪০ মিলিমিটার দৈর্ঘ্যের হয়।
বিস্তার
এই প্রজাতি ভারত এর সিকিম থেকে অরুণাচল প্রদেশ পর্যন্ত, ঝাড়খন্ড, ওড়িষ্যা, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
আচরণ
এরা দ্রুত উড়ান দেয়। ছিল্কিরানাদের ফুলের উপর, পচা পাতার স্তূপের উপর বসে থাকতে দেখা যায়। সাধারনত ডানা খোলা অবস্থায় রৌদ্র পোহাতে থাকে। অনেক্ষণধরে বসে থাকলে পিছনের ডানাদুটি একে অপরের সাথে ক্রমাগত ঘষতে দেখা যায়।
মিছরি
মিছরি এক প্রকারের মিষ্টি জাতীয় দানাদার খাদ্যদ্রব্য। আখের রস বা তালের রস থেকে স্ফটিকের মতো মিছরি তৈরী করা হয়। মিছরিকে বলা হয় দানাবাঁধা চিনি।
প্রধানত চিনির তৈরী বলে মিছরি সাধারণত লালাভ সাদা রঙয়ের হয়ে থাকে। হাইড্রোজ নামক রাসায়নিক পদার্থ মিশিয়ে মিছরিকে ফকফকা সাদা করা হয়। তবে নানা প্রকার রঙ মিশিয়ে এটা রঙিনও পাওয়া যায়। বিভিন্ন ছাঁচে ঢালাই করে একে নানারকমের আকার দেওয়া হয় ।  তাল মিছরি গলার কাশিতে উপকারী।
মিছরির খাদ্যগুণ
তালমিছরি প্রাকৃতিক ভাবে তৈরি মিষ্টি হওয়ার ফলে একে বলে প্রকৃতিক চিনি। রক্তে চিনির পরিমাণ বৃদ্ধির নিয়ামক গ্লাইসেমিক ইন্ডেক্স (GI) স্বাভাবিকভাবে অন্যন্য খাবারে থাকে ৫৫%, কিন্তু তালমিছরিতে তার পরিমাণ মাত্র ৩৫%। তালমিছরিতে আছে প্রচুর পরিমাণে এসেনশিয়াল ভিটামিনস, মিনারেলস (ক্যালশিয়াম, পট্যাশিয়াম, আইরন, জিঙ্ক, ফসফরাস ইত্যাদি) আর আমাইনো এসিডস। একটি অল্প লভ্য ভিটামিন, বি ১২, যা মূলত আমিষাশী খাবারেই পাওয়া যায়, তা তালমিছরিতে পাওয়া যায়।
মিছরির উপকারিতা
তাল মিছরি অনেক উপকারী গুণ সমৃদ্ধ। যেমন- আনিমিয়া, হাড়ের সমস্যা, সর্দি কাশির উপশম, চোখের দৃষ্টি বাড়ানো, কিডনি স্টোন, পেটে ব্যথা, নাক দিয়ে রক্ত পড়া, মুখের আলসার, কন্সটিপেশন, গ্লুকোজ নিয়ন্ত্রণ, ডায়রিয়া, শিশুদের ব্রেন ডেভেলপমেন্ট, আর্থারাইটিস, শ্বাসপ্রশ্বাস জনিত সমস্যা, স্মৃতিশক্তি বাড়ানোর জন্য ও তালমিছরি খুব উপকারী।
প্রস্তুত প্রণালী
তালমিছরি হলো প্রাকৃতিক ভাবে তৈরি একপ্রকার চিনিজাতীয় দ্রব্য। তালমিছরিতে থাকে খাঁটি তালের রস। সেই তাল গুড় জ্বাল দেওয়া হয় একটা নির্দিষ্ট সময় পর্যন্ত। এরপরে সেটিকে ঢালা হয় ট্রেতে বা কোনো পাত্রে। এরপরে একটি নির্দিষ্ট তাপমাত্রায় এই ট্রেগুলিকে চট দিয়ে ঢেকে রাখা হয় একটি বন্ধ ঘরে। সপ্তাহখানেক পরে ওপরে ও নিচের অংশগুলি শুকিয়ে দানাতে পরিণত হয়,অর্থাৎ‍ তালমিছরিতে পরিণত হয়। মাঝের স্তরটি তখনও নরম এবং চটচটে থাকে এবং সেটিকে বিশেষ উপায়ে আলাদা করে নেওয়া হয়। মিছরি তৈরি করার মরসুম মোটে চারটি। চৈত্রের মাঝামাঝি থেকে শ্রাবণের প্রথমার্দ্ধ,এই সময়েই বানানো হয় তালমিছরি।
রশিকা রাজে
রশিকা রাজে (জন্ম ২৭ সেপ্টেম্বর ১৯৯৫) একজন ভারতীয় মহিলা ব্যাডমিন্টন খেলোয়াড়।
ঈ মুঙ্গু নগুভু ইয়েতু
ঈ মুঙ্গু নগুভু ইয়েতু (সোয়াহিলি: Ee Mungu Nguvu Yetu; বাংলা: সকল সৃষ্টির ওহ ঈশ্বর) কেনিয়ার জাতীয় সঙ্গীত। এটি গানের কথা এবং সুর দিয়েছেন "গ্রাহাম হ্যসলোপ", "টমাস কালুমে", "পিটার কিবুকোসইয়া", "ওয়াশিংটন ওমোদি" এবং "জর্জ সেনোগা-জাকে"। একে ১৯৬৩ সালে অবলম্বন করা হয়েছিল।
লিসা লাইটফুট
লিসা লাইটফুট (জন্ম ৩ ডিসেম্বর ১৯৬৬) একজন অস্ট্রেলীয় মাঝারিপাল্লার দৌড়বিদ। তিনি ১৯৯৬ গ্রীষ্মকালীন অলিম্পিকে মহিলাদের ৮০০ মিটারে প্রতিদ্বন্দ্বিতা করেছিলেন।
মাইনকার চিপায়
মাইনকার চিপায় একটি ২০২০ সালের বাংলা থ্রিলার চলচ্চিত্র যা আবরার আতহার পরিচালিত।    এতে প্রধান চরিত্রে অভিনয় করেছেন আফরান নিশো, সরিফুল রাজ্জ এবং শামোল মাওলা।. এটি ওটিটি প্ল্যাটফর্ম জি৫-এ ২০২০ সালের ৮ নভেম্বরে মুক্তি পায়।.
পঞ্চম চার্লস, পবিত্র রোমান সম্রাট
পঞ্চম চার্লস (স্পেনীয় ভাষায়: Carlos V; ওলন্দাজ ভাষায়: Karel V; ফরাসি ভাষায়: Charles V) (২৪ ফেব্রুয়ারি ১৫০০ – ২১ সেপ্টেম্বর ১৫৫৮), ১৫১৯ খ্রিষ্টাব্দ থেকে পবিত্র রোমান সম্রাট ছিলেন এবং ১৫১৬ খ্রিষ্টাব্দ থেকে প্রথম চার্লস (স্পেনীয় ভাষায়: Carlos I) হিসেবে স্পেনের রাজা ছিলেন ১৫৫৬ খ্রিষ্টাব্দ পর্যন্ত। তার শাসনামলে হার্নান কোর্টেস এবং ফ্রান্সিসকো পিজারো আমেরিকা মহাদেশের আজটেক এবং ইনকা সম্রাজ্য স্পেনের অধীনে আনে।
চার্লস ছিলেন ক্যাস্টিলের রাজা প্রথম ফিলিপ এবং রানী জোয়েনার জ্যেষ্ঠ পুত্র। ১৫০৬ খ্রিষ্টাব্দে রাজা ফিলিপের মৃত্যুর পর, চার্লস বার্গান্ডীর ডিউক হন এবং পরে ১৫১৬ খ্রিষ্টাব্দে তার মাতামহ, এরাগোনের রাজা দ্বিতীয় ফার্দিনান্দের মৃত্যুর পর তিনি তার মাতার সঙ্গে স্পেনের রাজা হন এবং দেশ শাসন করেন। ১৫১৯ খ্রিষ্টাব্দে চার্লসের পিতামহ, পবিত্র রোমান সম্রাট প্রথম মেক্সিমিলিয়ানের মৃত্যুর পর তিনি পবিত্র রোমান সম্রাট এবং আর্চডিউক অফ অস্ট্রিয়া হন। এরপর থেকে চার্লসের রাজ্য এত বিশাল হয়েছিল যে তার রাজ্যের ক্ষেত্র ছিল প্রায় চার মিলিয়ন বর্গ কিলোমিটার যার মধ্যে ইউরোপের বেশীর ভাগ অঞ্চল এবং আমেরিকা মহাদেশের আজটেক ও ইনকা সম্রাজ্য অন্তর্ভুক্ত ছিল।
চার্লসের শাসনামলের বেশীর ভাগ সময় অতিবাহিত হয়েছিল ইতালীয় যুদ্ধগুলোতে যেখানে তিনি তার অন্যতম অগ্রসরী ফ্রান্সের রাজা প্রথম ফ্রান্সিসের বিরুদ্ধে যুদ্ধ পরিচালনা করেন। তিনি ১৫২৯ খ্রিষ্টাব্দে অটোমান সম্রাজ্যের সুলতান প্রথম সুলাইমানকে তার রাজ্যের ভিয়েনা দুর্গ দখল করতে বাধা দেয় এবং যুদ্ধে পরাজিত করে। চার্লস ছিলেন একজন কঠোর ক্যাথলিক খ্রিষ্টান এবং এজন্য তিনি মার্টিন লুথারের প্রতিষ্ঠিত প্রোটেস্ট্যান্ট মতবাদের কঠোর বিরোধী ছিলেন। যদিও চার্লস অনেক যুদ্ধে জড়িত ছিলেন, কিন্তু তিনি সব সময় তার রাজ্যের মধ্যে শান্তি বজায় রাখার চেষ্টা করেছেন। ইংল্যান্ডের রাজা অষ্টম হেনরি এবং পারস্যের সম্রাট শাহ ইসমাইলের সঙ্গে পঞ্চম চার্লসের অনেক ভাল সম্পর্ক ছিল।
পঞ্চম চার্লস ১৫৫৫ খ্রিষ্টাব্দ ২৫ অক্টোবর ডিউক অফ বার্গান্ডী, লর্ড অফ দি নেদারল্যান্ড্‌স এবং কাউন্ট প্যাল্যাটাইন অফ বার্গান্ডী হিসেবে পদত্যাগ করেন এবং এসব স্থানগুলো পরে তার জ্যেষ্ঠ পুত্র, দ্বিতীয় ফিলিপ গ্রহণ করেন। ১৫৫৬ খ্রিষ্টাব্দের ১৬ জানুয়ারি চার্লস স্পেনের রাজা হিসেবে পদত্যাগ করেন এবং দ্বিতীয় ফিলিপ তার উত্তরসূরী হন। পরে সেই বছরের ২৭ আগস্ট পঞ্চম চার্লস পবিত্র রোমান সম্রাট হিসেবে পদত্যাগ করেন। যারপর তার কনিষ্ঠ ভ্রাতা, ফার্দিনান্দ পবিত্র রোমান সম্রাট হন। পঞ্চম চার্লস, তার সব রাজকীয় স্থানগুলো থেকে পদত্যাগ করার পর, স্পেনের কাসেরেস্ (Cáceres) প্রদেশের ইয়ুস্তে নামক এক গ্রামে এক খ্রিষ্টান মঠে আশ্রয় গ্রহণ করেন। সেখানে তিনি ম্যালেরিয়া রোগে আক্রান্ত হয়ে ১৫৫৮ খ্রিষ্টাব্দের ২১ সেপ্টেম্বর আটান্ন বছর বয়সে মৃত্যুবরণ করেন।
দ্য গার্ডিয়ান (১৭১৩)
দ্য গার্ডিয়ান লন্ডন হতে ১৭১৩ সালের ১২ মার্চ থেকে  ১ অক্টোবর পর্যন্ত প্রকাশিত একটি স্বল্প-কালীন সংবাদপত্র।
রিচার্ড স্টিল গার্ডিয়ানের প্রতিষ্ঠাতা ছিলেন। পত্রিকাটিতে জোসেফ অ্যাডিসন, টমাস টিকেল, আলেকজান্ডার পোপ এবং অ্যামব্রোস ফিলিপসের অবদান রয়েছে। স্টিল এবং অ্যাডিসন এর আগে ট্যাটলার এবং দ্য স্পেক্টেটর পত্রিকাসমূহে একসাথে কাজ করেছিলেন। থাম্ব| বাটনের কফি হাউসে সিংহের মাথার চিঠিরবাক্স, দ্য গার্ডিয়ানে সংবাদ বা নিবন্ধ জমা দেওয়ার জন্য ব্যবহৃত হতো কভেন্ট গার্ডেনের রাসেল স্ট্রিটের বাটনস কফি হাউস সংবাদপত্রটির অ্যাডহক কার্যালয় ছিল। অবদানকারীরা একটি মার্বেল খোদাইকৃত সিংহের মাথার চিঠিরবাক্সে লিখিত উপাদান জমা দিতেন, শিল্পী উইলিয়াম হোগার্থ গার্ডিয়ানে সম্ভাব্য প্রকাশের জন্য এই চিঠির বাক্সের নকশা করেছিলেন।
দ্য গার্ডিয়ানের হিল অনুসরণ করে পরবর্তীতে প্রকাশিত দ্য জেন্টলম্যান'স ম্যাগাজিন -কে রিচার্ড স্টিল এটির একটি সিক্যুয়াল হিসাবে দাবি করেছিলেন।
দ্য ড্রিম (ভাস্কর্য)
দ্য ড্রিম (ড. মার্টিন লুথার কিং, জুনিয়র স্মারক ভাস্কর্য), হল পোর্টল্যান্ড, অরেগনের অরেগন কনভেনশন সেন্টারের বাইরে মাইকেল ফ্লোরিন ডেন্ট দ্বারা নির্মিত মার্টিন লুথার কিং, জুনিয়র-এর একটি ব্রোঞ্জ ভাস্কর্য।
হস্টন ও পোর্টল্যান্ডের মেয়র, যথাক্রমে লী. পি. ব্রাউন ও ভেরা কাটজ এই উৎসর্গ অনুষ্ঠানে উপস্থিত ছিলেন। এই স্মারকটিকে বিভিন্ন সমাবেশের রেফারেন্স চিহ্ন হিসাবে ব্যবহার করা হয়ে থাকে। এর নাম পাবলিক আর্ট গাইডে এবং পদব্রজে ভ্রমণের সময়ও উল্লিখিত হয়। এই সৃষ্টিকর্মের পঁচাত্তরটি প্রতিকৃতি আছে। ডেন্ট পরিকল্পনা করেছিলেন, সবগুলি বিক্রি হয়ে গেলে প্রত্যেক প্রতিকৃতির মালিককে আসল ছাঁচের অংশগুলি পাঠাবেন।
বর্ণনা
'দ্য ড্রিম' মার্টিন লুথার কিং, জুনিয়র-এর একটি ব্রোঞ্জ মূর্তি, এটি লম্বা। মূর্তিটি পোর্টল্যান্ডের লয়ড রোজ্ কোয়ার্টারের ভিতরে অরেগন কনভেনশন সেন্টারের উত্তরকোণের বাইরে নর্দেস্ট হলাডে স্ট্রীট ও মার্টিন লুথার কিং,জুনিয়র বোলেভার্ড যেখানে পরস্পরকে ছেদ করেছে, সেখানে অবস্থিত।  রাজাকে দেখানো হয়েছে, দৃঢ়প্রত্যয় সহযোগে তাঁর বলিষ্ঠ বার্তা প্রদানের পদক্ষেপে। তিনটি প্রতীকী চরিত্র তাকে ঘিরে রয়েছে: পিছনে ও রাজার ডানদিকে জামার হাতা গোটানো একটি সাদা চামড়ার যুবক যে আমেরিকান শ্রমিকদের প্রতিনিধি; রাজার সরাসরি পিছনে এক মহিলা উপকূল অতিক্রম করছেন যিনি দেশের অভিবাসন ইতিহাসের প্রতিনিধি; এবং পিছনে ও রাজার বাঁদিকে একটি মেয়ে রাজার কোটটেল খুলে দিচ্ছে, যা আন্তঃপ্রজন্ম শ্রদ্ধাকে দর্শাচ্ছে।
ডেন্টের বক্তব্য অনুযায়ী, শ্রমজীবী মানুষটি সাম্য, স্বাধীনতা ও সুবিচারের সার্বজনীন বার্তাটি উপলব্ধি করেছে এবং একে বহন করার ঘোষণার পথে পা বাড়াতে সিদ্ধান্ত নিয়েছে। মেয়েটির রাজার কোটটেল খোলা সম্বন্ধে ডেন্ট ব্যাখ্যা করেছেন, এটি একটি লেটিং গো প্রক্রিয়া; যখন পরিবারের এক বা একাধিক সদস্যকে জগতের সমস্ত মানুষের ভালোর জন্য সংগ্রামে বা মতাদর্শে নিজেদের সময় ও শক্তি বিসর্জন করতে হয়।
শিল্পী এই স্মারকটি উৎসর্গ করেন রাজার আত্মত্যাগের প্রতি, যাঁরা রাজার বার্তার উপর বিশ্বাস রাখেন তাদের প্রতি, এবং যাঁরা সত্য ও সুবিচারের প্রতি পদক্ষেপ নিয়েছেন তাদের প্রতি। যেসব বাণিজ্য ও সংস্থা দশ হাজার ডলার বা তার বেশি এই প্রোজেক্টে সাহায্য করেছেন, তারা মূর্তির কাছে থাকার স্বীকৃতি পেয়েছেন। অর্থ-তহবিল দাতারা হলেন এআরসিও, চেভরন কর্পোরেশন, ফ্রেড মেইয়ের, গ্রীনবিয়ার কোম্পানিজ/গান্ডারশন, ইনকর্পোরেটেড, ইন্টারন্যাশনাল আর্ট গ্রুপ, কাইজার পার্মানেন্ট, লেগাসি ইমানুয়েল মেডিকেল সেন্টার, মেইয়ের অ্যান্ড ফ্রাঙ্ক, অরেগন হেল্থ অ্যান্ড সায়েন্স ইউনিভার্সিটি, অরেগন লেবার ইউনিয়ন এএফএল-সিআইও, অরেগন লটারি, পোর্টল্যান্ড ডেভেলপমেন্ট কমিশন, পোর্টল্যান্ড ট্রেল ব্লেজারস্, আরএইচ পার্কার/ইউনাইটেড ফাউন্ডেশন ইউএস ওয়েস্ট এবং অরেগন কমিউনিটি ফাউন্ডেশনের উইলিয়াম জি. গিলমোর ফান্ড। ভাস্কর্যটি রিজিয়নাল আর্টস ও কালচারাল কাউন্সিল-এর সৌজন্যে সিটি অব পোর্টল্যান্ড এবং মাল্টনোমা কান্ট্রি পাবলিক আর্ট কালেকশন-এর একটি অংশ।
এই সৃষ্টিকর্মের পঁচাত্তরটি প্রতিকৃতি আছে। ডেন্ট পরিকল্পনা করেছিলেন, সবগুলি বিক্রি হয়ে গেলে প্রত্যেক প্রতিকৃতির মালিককে আসল ছাঁচের অংশগুলি পাঠাবেন।
ইতিহাস
পল নোলস্ (একজন স্থানীয় বাসিন্দা ও নিয়োগকর্তা) যাকে নর্দেস্ট পোর্টল্যান্ডের আনঅফিসিয়াল মেয়র হিসাবে বোঝানো হয়, তিনি এই মূর্তি নক্সার তহবিলের টাকা তোলার কার্যকরী কর্তা ছিলেন। চেরিল পেরিন ও বেটসি ব্রুম চার্লস্ লুইসের সহায়তায় অর্থ তহবিলের সমন্বয়-সাধনের কাজ করেছিলেন। মার্কিন যুক্তরাষ্ট্রের সেনেটর মার্কস হ্যাটফিল্ডকে লুইস আমন্ত্রণ জানানোর আগে (যার জন্য তিনি ইন্টার্ন হিসাবে কাজ করেছিলেন, আট বছর ধরে অর্থ তহবিল যোগাড়ের প্রচেষ্টা করেছিলেন), অরেগনের সমাবেশীয় প্রতিনিধিবর্গ বড় কোম্পানিদের কাছে সহায়তা চেয়ে আবেদন করেছিলেন। প্রচারাভিযান পুনরায় চালু হবার ছ'মাসের মধ্যে, তিন লক্ষ ডলার উঠেছিল; যা মূর্তি নির্মাণে যথেষ্ট ছিল। দ্য ড্রিম ২৮/৮/১৯৯৮ এ, কিং-এর "আই হ্যাভ আ ড্রিম" উক্তির পঁয়ত্রিশতম বার্ষিকীতে উৎসর্গ করা হয়। এটি হ্যারি বেলাফন্টে এবং সমাবেশীয় প্রতিনিধিবর্গের অনেকের দ্বারা উৎসর্গীত হয়েছিল। ফাউন্ডেশনটির চেয়ারম্যান জন জেনকিন্স এক বিবৃতিতে মূর্তি এবং এর উৎসর্গের কথা ঘোষণা করে বলেন,
"প্রায় দশ বছর আগে মার্টিন লুথার কিং, জুনিয়র, বুনিয়াদি বিদ্যালয়ের ছাত্রছাত্রীদের হৃদয়ে আমাদের ড্রিম শুরু হয়েছিল। দ্য ড্রিম স্বর্গীয় রাজ্য ব্যবস্থাপক সভার সদস্য বিল ম্যাককয় এবং অরেগনীয় ও অন্যান্য রাজ্যের সম্মানীয় বাণিজ্যের দানের মাধ্যমে পরিপুষ্ট হয়; আমেরিকার মহান নেতাদের একজনের স্মৃতি ও আদর্শের প্রতি সম্মান জানিয়ে আর্টের একটি আসল কাজ আমরা করেছি।"
অরেগন কনভেনশন সেন্টারের জেনারেল ম্যানেজার জেফ ব্লসার বলেন, "এটা অরেগন কনভেনশন সেন্টার তথা আমাদের শহরের কাছে একটা সম্মানের বিষয় যে এই তাৎপর্যপূর্ণ মূর্তিটি এখানে স্থান পেয়েছে। অরেগনীয় তথা আমাদের রাজ্যে প্রতি বছর আসা হাজারো দর্শনার্থীদের কাছে এটা খুবই দর্শনীয় প্রতীক হয়ে থাকবে।"
প্যাট লিন
প্যাট্রিক ফ্রান্সিস লিন (১১ জানুয়ারী ১৯৩০ - ১২ অক্টোবর ২০১৮) ছিলেন একজন অস্ট্রেলীয় ট্র্যাক অ্যান্ড ফিল্ড মল্লক্রীড়াবিদ যিনি ১৯৫২ গ্রীষ্মকালীন অলিম্পিক এবং ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
উইলিয়াম উইনস্ট্যানলি পিয়ার্সন
থাম্ব|উইলিয়াম উইনস্টানলি পিয়ার্সন উইলিয়াম উইনস্টানলি পিয়ার্সন (William Winstanley Pearson) ( ৭ মে, ১৮৮১ ― ২৪ সেপ্টেম্বর, ১৯২৪)  ছিলেন একজন ব্রিটিশ ধর্মযাজক, শিক্ষাবিদ এবং রবীন্দ্রসাহিত্যের ইংরাজী অনুবাদক।
জন্ম ও শিক্ষাজীবন
উইলিয়াম পিয়ার্সনের জন্ম ১৮৮১ খ্রিস্টাব্দের ৭ই মে যুক্তরাজ্যের  ম্যানচেস্টারের বনেদি হুগোনট পরিবারে। পিতা রেভারেন্ড স্যামুয়েল পিয়ার্সন ছিলেন প্রোটেস্ট্যান্ট ধর্মযাজক। তাঁর স্ত্রী ছিলেন বার্থা এলিজা পিয়ার্সন (ক্রশফিল্ড)। তাঁর পড়াশোনা লণ্ডনে। কেমব্রিজ বিশ্ববিদ্যালয় থেকে বিজ্ঞানে স্নাতক হন। এবং পরে  অক্সফোর্ড বিশ্ববিদ্যালয়ে দর্শন বিষয়েও অধ্যয়ন করেন।
কর্মজীবন
১৯০৭ খ্রিস্টাব্দে তিনি লণ্ডন মিশনারি সোসাইটির সদস্যরূপে কলকাতায় ভবানীপুরের লণ্ডন মিশনারি কলেজে উদ্ভিদতেত্ত্বর অধ্যাপক হন। কলকাতায় অবস্থান কালে তিনি বাংলাভাষা ও সাহিত্য অধ্যয়ন করেন। কলকাতার মিশনারি সমাজের কর্তৃপক্ষের খ্রিস্টান ও অখ্রিস্টান ভেদাভেদে অসন্তুষ্ট হয়ে কলেজের কাজে ইস্তফা দেন এবং গৃহশিক্ষকের কাজ নিয়ে দিল্লি যান। চার্লস ফ্রিয়ার এন্ড্রুজ ছিলেন তাঁর বন্ধু। সেই সূত্রে রবীন্দ্রনাথ ঠাকুরের জীবন দর্শন ও শিক্ষাদর্শের সঙ্গে তাঁর পরিচয় ঘটে।
১৯১১ খ্রিস্টাব্দে ইংল্যান্ডে ফিরে যান এবং সেখানে তিনি তাঁর নিজের বাড়িতে রবীন্দ্রনাথ ঠাকুরের সাক্ষাৎ পান। ১৯১২ খ্রিস্টাব্দে তিনি বোলপুরে আসেন এবং শান্তিনিকেতনের কাজে যোগ দেন। এখানে বেশভূষায়, আচার-আচরণে বাঙালি হয়ে যান। আশ্রমের চারপাশে সাঁওতালপল্লিতে তিনি কর্মক্ষেত্র বিস্তৃত করেন। তিনি  মহাত্মা গান্ধীর আদর্শে অনুপ্রাণিত হন। ১৯১৩ খ্রিস্টাব্দের ৩০শে নভেম্বর গান্ধীজির সত্যাগ্রহ আন্দোলনে যোগ দেবার জন্য দক্ষিণ আফ্রিকা যান। ১৯১৪ খ্রিস্টাব্দে শান্তিনিকেতনে ফিরে আসেন। ১৯১৬ খ্রিস্টাব্দে তিনি  রবীন্দ্রনাথ ঠাকুরের সচিব হন এবং রবীন্দ্রনাথ তাঁকে জাপান ভ্রমণের সঙ্গী করেন। জাপান ভ্রমণের সময় কবি তাঁর সাথে পল রিচার্ড ও শ্রীঅরবিন্দের শিষ্যা মীরা রিচার্ড বা মীরা আলফাসার পরবর্তীতে  শ্রীমার সাথে পরিচয় করিয়ে দেন। কবির সঙ্গে প্রত্যাবর্তন না করে তিনি চীন ভ্রমণে যান এবং সেখানে ভারতের সমর্থনে বক্তৃতা করেন। ভারতবর্ষের রাজনৈতিক আন্দোলনের সমর্থনে রচিত তাঁর পুস্তক তদানীন্তন ব্রিটিশ সরকার ভারতে নিষিদ্ধ করে। এমনকি তাকে বন্দি করে ইংল্যান্ডে নিয়ে গিয়ে যুদ্ধ শেষ না হওয়া পর্যন্ত স্বগৃহে অন্তরীণ রাখে। জাপানে পল ও মীরা রিচার্ডের সাক্ষাৎ তাকে প্রভাবিত করেছিল। মীরা রিচার্ড ১৯২০ খ্রিস্টাব্দে পন্ডিচেরিতে স্থায়ী হলে পিয়ার্সন শ্রীঅরবিন্দের সাথে সাক্ষাতের জন্য পন্ডিচেরি যান। ১৯২০ খ্রিস্টাব্দে পুনরায় তিনি রবীন্দ্রনাথের ইউরোপ ও যুক্তরাষ্ট্র ভ্রমণের সঙ্গী হন। ১৯২১ খ্রিস্টাব্দে পুনরায় শান্তিনিকেতনে কাজে যোগ দেন।
জীবনাবসান
১৯২৪ খ্রিস্টাব্দে পিয়ার্সন স্বাস্থ্যোদ্ধারের জন্য ইউরোপ ভ্রমণে গেলে ২৪শে সেপ্টেম্বর এক দুর্ঘটনায় ইতালিতে তাঁর মৃত্যু হয়।
জামাল মোস্তফা
জামাল মোস্তফা (জন্ম ৩১ ডিসেম্ব ১৯৫৯) একজন বাংলাদেশি ব্যবসায়ী ও রাজনীতিবিদ। তিনি ২০২০ সলের ৯ ফেব্রুয়ারি থেকে ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করছেন। তিনি ২২ সেপ্টেম্বর ২০১৮ তারিখ থেকে ৬ মার্চ ২০১৯ পর্যন্তও ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করেন।
প্রাথমিক জীবন
জামাল মোস্তফা ১৯৫৯ সালের ৩১ ডিসেম্বর ঢাকার মিরপুরে জন্মগ্রহণ করেন। মিরপুর মডেল উচ্চ বিদ্যালয়ে পড়ার সময় রাজনীতির সাথে জড়িত হন। পড়াশুনার শেষ করার তিনি পেশা হিসেবে ব্যবসা শুরু করেন। পাশাপাশি তিনি রাজনীতিতে জড়িত হন।
রাজনৈতিক জীবন
তিনি ১৯৮৬ সাল থেকে ১৯৯৪ সাল পর্যন্ত ঢাকা সিটি কর্পোরেশনের ১ নং ওয়ার্ড (যা বর্তমানে ঢাকা উত্তর সিটি কর্পোরেশনের ৪ নং ও ১৫ নং ওয়ার্ড) আওয়ামী লীগের যুগ্ম সাধারণ সম্পাদক হিসেবে দায়িত্ব পালন করেন। ১৯৯৪ সালে তিনি আওয়ামী লীগের প্রার্থী হিসেবে ৪ নং ওয়ার্ডের কাউন্সিলর নির্বাচিত হন। ১৯৯৭ থেকে ২০০৪ সাল পর্যন্ত তিনি ৪ নং ওয়ার্ড আওয়ামী লীগের সাধারণ সম্পাদক হিসেবে দায়িত্ব পালন করেন। ২০০৫ সাল থেকে তিনি কাফরুল থানা আওয়ামী লীগের সভাপতির দায়িত্ব পালন করছেন।
তিনি ২০১৫ সালে ঢাকা উত্তর সিটি কর্পোরেশনের নির্বাচনে ৪নং ওয়ার্ডের কাউন্সিলর নির্বাচিত হন। পরে তিনি ঢাকা উত্তর সিটি কর্পোরেশনের প্যানেল মেয়র-২ হিসেবেও মনোনয়ন পান। ২২ সেপ্টেম্বর ২০১৮ সালে প্যানেল মেয়র-১ মো. ওসমান গণির (যিনি আনিসুল হকের মৃত্যুর পর ভারপ্রাপ্ত মেয়র হন) মৃত্যুর পর তিনি ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পান।
ফারুক শেখ
ফারুক শেখ (ફારૂક શેખ; জন্ম: ২৫ মার্চ, ১৯৪৮ - মৃত্যু: ২৭ ডিসেম্বর, ২০১৩) ছিলেন ভারতের অন্যতম চলচ্চিত্র অভিনেতা ও টেলিভিশন উপস্থাপক। ১৯৭৭ সাল থেকে ১৯৮৯ সাল পর্যন্ত হিন্দি চলচ্চিত্রে অভিনয় করেন। এছাড়াও, ১৯৮৮ থেকে ২০০২ সাল পর্যন্ত টেলিভিশনে কাজ করেন। পরবর্তীতে ২০০৮ সালে তিনি পুনরায় চলচ্চিত্র জগতে ফিরে এসে মৃত্যু-পূর্ব পর্যন্ত জড়িত ছিলেন। সত্যজিৎ রায়, মুজাফফর আলী, ঋষিকেশ মুখার্জি, কেতন মেহতা’র ন্যায় চলচ্চিত্র পরিচালকদের সাথে কাজ করেছেন তিনি।
কর্মজীবন
১৯৯২ সালে তুমহারি অমৃতা নামের মঞ্চ নাটকে জনপ্রিয় অভিনেত্রী শাবানা আজমি’র সাথে অভিনয় করেন, যার পরিচালক ছিলেন ফিরোজ আব্বাস খান। এছাড়াও ‘জিনা ইসি কা নাম হ্যায়’ নামের টিভি শো’র প্রথম মৌসুমে উপস্থাপনায় ছিলেন ফারুক শেখ। ২০১০ সালে লাহোর নামীয় চলচ্চিত্রে অভিনয়ের জন্য জাতীয় পর্যায়ে সেরা পার্শ্ব অভিনেতার পুরস্কার লাভ করেন।
মৃত্যু
২৭ ডিসেম্বর, ২০১৩ তারিখে হৃদযন্ত্রজনিত কারণে দুবাইয়ের একটি হাসপাতালে মৃত্যুবরণ করেন। তখন তিনি তার পরিবার নিয়ে দুবাইয়ে অবস্থান করছিলেন। ৩১ ডিসেম্বর, ২০১৩ তারিখে মুম্বইয়ের একটি গোরস্তানে তার মায়ের কবরের পাশে তাকে দাফন করা হয় ।
বৃহত্তর ঢাকা
ঢাকা মেগাসিটি বা বৃহত্তর ঢাকা শহর হল বাংলাদেশের রাজধানী ঢাকা ও এর পার্শ্ববর্তী এলাকাসমূহ নিয়ে গঠিত বাংলাদেশের সবচেয়ে বড় পুঞ্জীভূত নগর এলাকা। চারটি মহানগর- ঢাকা উত্তর, ঢাকা দক্ষিণ, নারায়ণগঞ্জ ও গাজীপুর, দুটি বড় শহর- সাভার ও কেরানীগঞ্জ, চারটি সেনানিবাস- ঢাকা, মিরপুর, সাভার ও রাজেন্দ্রপুর এবং কয়েকটি ছোট শহর নিয়ে বৃহত্তর ঢাকা শহর গঠিত।
জনসংখ্যা
বৃহত্তর ঢাকার জনসংখ্যাঃ ১৯৯১, ২০০১ ও ২০১১ সালের আদমশুমারির তথ্যের ভিত্তি অনুযায়ী বৃহত্তর ঢাকা শহরের বর্তমান জনসংখ্যা ১ কোটি ৭০ লক্ষ। এই মেগাসিটির বাৎসরিক জনসংখ্যা বৃদ্ধির হার ৩ দশমিক ৮২ শতাংশ। এর মধ্যে ঢাকা মহানগর এলাকায় (ঢাকা উত্তর ও দক্ষিণ সিটি করপোরেশন) বছরে জনসংখ্যা বৃদ্ধির হার ৩.১৮ শতাংশ, কেরানীগঞ্জে ২.৭৫ শতাংশ, নারায়ণগঞ্জ মহানগর ও বন্দর এলাকায় যথাক্রমে ৪.০৫ ও ২.২৩ শতাংশ, গাজীপুর মহানগরীতে ৭.৪২ শতাংশ এবং সাভারে এই হার ৮.৫৯ শতাংশ যা মেগাসিটি এলাকার মধ্যে সবচেয়ে বেশি। বাংলাদেশের মোট জনসংখ্যার ১০ শতাংশ এই মেগাসিটিতে বাস করে।
আবুল কালাম (নাটোররের রাজনীতিবিদ)
আবুল কালাম (জন্ম: ২৫ জুলাই ১৯৫৬) বাংলাদেশের নাটোর-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে বিনা প্রতিদ্বন্দ্বিতায় নির্বাচিত হন।
জন্ম ও শিক্ষাজীবন
মো: আবুল কালামের পৈতৃক বাড়ি নাটোর জেলার লালপুর উপজেলার চকশোড মিলকীপাড়া গ্রামে। তিনি আইন বিষয়ে স্নাতকোত্তর ডিগ্রি অর্জন করেছেন।
অঙ্কুর (চলচ্চিত্র)
অঙ্কুর ১৯৭৪ সালে মুক্তিপ্রাপ্ত ভারতীয় রঙিন চলচ্চিত্র। এটি শ্যাম বেনেগল পরিচালিত প্রথম পূর্ণদৈর্ঘ্য চলচ্চিত্র এবং এই চলচ্চিত্র দিয়ে অনন্ত নাগ ও শাবানা আজমির অভিষেক ঘটে। বেনেগল মুম্বইয়ে উচ্চ শিক্ষা অর্জন করা অনন্ত নাগকে এই চলচ্চিত্র দিয়ে চলচ্চিত্রাঙ্গনে পরিচয় করিয়ে দেন। শাবানা আজমি অন্য কয়েকটি চলচ্চিত্রে কাজ করলেও এটি তার অভিনীত মুক্তিপ্রাপ্ত প্রথম চলচ্চিত্র।
বেনেগলের অন্যান্য চলচ্চিত্রের মত অঙ্কুর ভারতীয় শৈল্পিক চলচ্চিত্র ধারার একটি, আরও স্পষ্টকরে ভারতীয় সমান্তরাল চলচ্চিত্রের একটি। গল্পটি ১৯৫০-এর দশকে হায়দ্রাবাদে ঘটা একটি সত্য ঘটনা অবলম্বনে রচিত। এই চলচ্চিত্রের প্রায় সম্পূর্ণ দৃশ্যই স্টুডিওর বাইরে হায়দ্রাবাদের বিভিন্ন স্থানে ধারণ করা।
অঙ্কুর চলচ্চিত্রটি শ্রেষ্ঠ দ্বিতীয় চলচ্চিত্র, শ্রেষ্ঠ অভিনেতা ও শ্রেষ্ঠ অভিনেত্রী বিভাগে তিনটি জাতীয় চলচ্চিত্র পুরস্কার এবং ভারতে ও ভারতের বাইরে আরও ৪৩টি পুরস্কার অর্জন করে। চলচ্চিত্রটি ২৪তম বার্লিন আন্তর্জাতিক চলচ্চিত্র উৎসবে স্বর্ণ ভল্লুকের মনোনয়ন লাভ করে।
কাহিনি সংক্ষেপ
গ্রামের জমিদারের পুত্র সূর্য (অনন্ত নাগ) সম্প্রতি নিকটবর্তী হায়দ্রাবাদ শহর থেকে তার পড়াশোনা শেষ করে বাড়ি ফিরেছে। সূর্যের বাবার কৌশল্যা নামে এক স্ত্রী রয়েছে, যার সাথে তার প্রতাপ নামে এক অবৈধ সন্তান রয়েছে। সূর্যের বাবা তাদের দুজনকে স্নেহের স্বীকৃতি হিসেবে এবং তাদের চুপ ও সন্তুষ্ট রাখতে গ্রামের সবচেয়ে ভালো জমিটি দিয়েছেন। তিনি সূর্যকে সরু (প্রিয়া তেন্ডুলকর) নামে এক কিশোরীর সাথে বাল্যবিবাহের জন্য বাধ্য করেন। কিন্তু সরু বালেগ না হওয়া পর্যন্ত তারা যৌন সম্পর্কে লিপ্ত হতে পারবে না এই কারণে সূর্য যৌন হতাশাগ্রস্ত হয়ে পড়ে।
সূর্য তার গ্রামের তার ভাগের জমির প্রশাসনিক দায়িত্ব গ্রহণ করে। সে একা একটি পুরনো বাড়িতে চলে যায়। সেখানে লক্ষ্মী ও কিস্তিয়াকে তার গৃহপরিচারিক হিসেবে পাঠানো হয়। সেখানে পৌঁছানো মাত্রই সেই বাড়িতে সে নতুন নিয়ম চালু করে, তন্মধ্যে কয়েকটি গ্রামের লোকজনের কাছে বিতর্কিত। অচিরেই সে লক্ষ্মীর প্রতি আকৃষ্ট হতে শুরু করে এবং তাকে খাবার রান্না ও চা বানানোর দায়িত্ব দেয়। গ্রাম্য পুরোহিত এটি ভালোভাবে নেয়নি, কারণ তিনি জমিদারদের খাবার রান্না করে দেন, তবে তা লক্ষ্মীর চেয়ে অধিক পারিশ্রমিকের বিনিময়ে।
সূর্য কিস্তিয়াকে তার গরুর গাড়ি চালানোর কাজ দেয়। পরের দিন সে কিস্তিয়াকে জমিদারের বাড়ি থেকে সার আনতে পাঠায়। কিস্তিয়ার অনুপস্থিতিতে সূর্য লক্ষ্মীকে প্রেমের আহবান জানায়, কিন্তু লক্ষ্মী তা বুঝতে পারেনি। ইতোমধ্যে, গ্রামের লোকজন কানাঘুষা শুরু করে, এবং পুলিশ কর্মকর্তা প্যাটেল শেখ চাঁদসহ অনেকে মনে করেন সূর্য লক্ষ্মীর সাথে শারীরিক সম্পর্কে লিপ্ত হয়েছে এবং তার বাবার মত এই কলঙ্ক লুকাতে তাকেও অনেক জমি দিয়ে দিবে।
কিস্তিয়া চুরি করতে গিয়ে ধরা পড়ে এবং জনসম্মুখে অপদস্ত হওয়ার পর লজ্জায় গ্রাম ছাড়ার সিদ্ধান্ত নেয়। তার অনুপস্থিতিতে সূর্য ও লক্ষ্মী শারীরিক সম্পর্কে লিপ্ত হয়। কিছুদিন পর সরু তার স্বামীর সাথে থাকতে গ্রামে আসে। সরু লক্ষ্মীকে অপছন্দ করে, তার একটি কারণ লক্ষ্মী দলিত শ্রেণির এবং অপর একটি হল সূর্য ও লক্ষ্মী শারীরিক সম্পর্কের ব্যাপারে গ্রামবাসীর কানাঘুষা। পরের দিন সকালে লক্ষ্মী অসুস্থ বোধ করলে সরু সে খুব বেশি অসুস্থ ও কাজ করতে পারবে না বলে তাকে কাজ থেকে ছাটাই করে দেয়।
অনেক দিন পার হয়ে যাওয়ার পর কিস্তিয়া ফিরে আসে। সে মদপান ত্যাগ করেছে এবং কিছু অর্থ উপার্জন করেছে। লক্ষ্মী স্বামীর সাথে বিশ্বাসঘাতকতা করেছে এই ভেবে তার মাঝে পাপবোধ জাগে। লক্ষ্মীর অন্তঃসত্ত্বা হওয়ার কথা জেনে কিস্তিয়া গ্রামের মন্দিরে দেবীকে প্রণাম করে। সে পুনরায় সূর্যের গরুর গাড়ি চালানোর আশা নিয়ে কাজে ফিতে যেতে চায়। সূর্য কিস্তিয়াকে দেখে মনে করে সে লক্ষ্মীর সাথে তার ব্যভিচারের প্রতিশোধ নিতে এসেছে।
নির্মাণ
অঙ্কুর চলচ্চিত্রের পাত্রপাত্রীরা প্রায়ই দক্ষিণী ভাষা ব্যবহার করে। এটি দক্ষিণ ভারতে, বিশেষত হায়দ্রাবাদ এলাকায়, প্রচলিত শুদ্ধ হিন্দি-উর্দুর কিছুটা ভিন্ন রূপ। উদাহরণস্বরূপ, যখন সূর্য লক্ষ্মীকে জিজ্ঞাসা করে কিস্তিয়া কোথায় তখন সে শুদ্ধ হিন্দি ভাষায় "মুঝে নহিঁ মালুম" এর পরিবর্তে দক্ষিণী ভাষায় উত্তর দেয় "মেরেকু নহিঁ মালুম"।
বেনেগল শুরুতে আজমিকে এই কাজের জন্য নিতে অনিচ্ছুক ছিলেন। তিনি মনে করেছিলেন আজমি মডেল এবং গ্রাম্য চরিত্রের জন্য মানানসই হবেন না।
বক্স অফিস
চলচ্চিত্রটি ব্যবসাসফল হয়। চলচ্চিত্রটির প্রযোজক ললিত এম. বিজলানি মাত্র পাঁচ লাখ রুপি নির্মাণব্যয়ে চলচ্চিত্রটি নির্মাণ করেন এবং মুক্তির পর ১ কোটি রুপি আয় করেন।
সমালোচকদের প্রতিক্রিয়া
চলচ্চিত্রটি সমালোচনামূলকভাবে সফলতা লাভ করে। চ্যানেল ফোর-এর একটি পর্যালোচনায় চলচ্চিত্রটিকে "ভারতীয় আর্টহাউজ ঘরানার চলচ্চিত্রের শীর্ষ দশ ধ্রুপদী চলচ্চিত্র" তালিকায় স্থান দেয়। দি ইন্ডিপেন্ডেন্ট লিখে, "শাবানা আজমির গভীর মনমুগ্ধকর অভিনয় অঙ্কুরকে ভারতীয় চলচ্চিত্রের অন্যতম পরিপক্ব চলচ্চিত্রে পরিণত করে।" টাইম আউট-এর পর্যালোচক চলচ্চিত্রটিকে "সত্যজিৎ রায়ের আদর্শ বাস্তববাদের স্মরণ" বলে অভিহিত করে। সাম্প্রতিক একজন পর্যালোচক বলেন, "শ্যাম বেনেগল অঙ্কুর চলচ্চিত্রে ভণ্ডামি, অর্থনৈতিক বৈষম্য, ও নারী সামাজিক অবস্থানের একটি উচ্চমানের ও উদ্দীপক পরীক্ষণ করেছেন।"
কল্কা রাংচিতি
কল্কা রাংচিতি (বৈজ্ঞানিক নাম: Surendra quercetorum (Moore)) এক প্রজাতির মাঝারী আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
উপপ্রজাতি
ভারতে প্রাপ্ত গরান রাংচিতি এর উপপ্রজাতি হল-
আকার
গরান রাংচিতি এর প্রসারিত অবস্থায় ডানার আকার ৩০-৪০ মিলিমিটার দৈর্ঘ্যের হয়।
আচরণ
এদের উড়ান অলস প্রকৃতির, তবে বিপদে পড়লে এরা দ্রুত উড়ান দিতে সক্ষম। ছোট ছোট ঝোঁপে এদের বেশি দেখা যায়। ফুলের মধুর প্রতি আসক্তি প্রায় নেই। রৌদ্র পোহাতে খুব পছন্দ করে।
বান্টু সম্প্রসারণ
বান্টু সম্প্রসারণ হলো মূল প্রত্ন-বান্টুভাষী গোষ্ঠীর ধারাবাহিক অভিবাসন, যারা পশ্চিম আফ্রিকা-মধ্য আফ্রিকার আশেপাশে সাব-সাহারান আফ্রিকার বেশিরভাগ অঞ্চল জুড়ে একটি মূল অংশ থেকে ছড়িয়ে পড়েছিলো। এই সম্প্রসারণের ফলে প্রত্ন-বান্টুভাষী বসতি স্থাপনকারীরা ওইসব অঞ্চলে পূর্ব-বিদ্যমান শিকারি-সংগ্রহকারী এবং কৃষিজীবী গোষ্ঠীগুলির মুখোমুখি হয়েছিলো বা তাদের স্থানচ্যুত করেছিলো।
এই সম্প্রসারণের প্রাথমিক প্রমাণটি হলো ভাষাতাত্ত্বিক: উপ-নিরক্ষীয় আফ্রিকা জুড়ে প্রচলিত অনেকগুলি ভাষা একে অপরের সাথে উল্লেখযোগ্যভাবে সাদৃশ্যপূর্ণ, এটি সেসব ভাষার মূলভাষীদের সাধারণ ও অভিন্ন সাংস্কৃতিক উৎসকে নির্দেশ করে। বান্টু ভাষার ভাষাগত মূলটি নাইজার–কঙ্গো পরিবারের একটি শাখা সমন্বিত, যা ক্যামেরুন এবং নাইজেরিয়ার সংলগ্ন অঞ্চলে অবস্থিত ছিলো। যাইহোক, এই প্রসারণের সঠিক পথটি শনাক্ত করার চেষ্টা হচ্ছে, বিষয়টি প্রত্নতাত্ত্বিক প্রমাণ এবং জিনগত প্রমাণের সাথে সম্পর্কিত যা এখনো চূড়ান্ত হয়নি। সুতরাং যদিও এই সম্প্রসারণটি হয়েছিলো বলেই ব্যাপকভাবে গৃহীত হয়েছে, তবুও এর বহুদিক সন্দেহাতীত নয় বা প্রবলভাবে বিতর্কিত।
ধারণা করা হয় যে এই সম্প্রসারণটি প্রায় ৩,০০০ থেকে ২,০০০ বছর পূর্বে (প্রায় ১০০০ খ্রিস্টপূর্বাব্দ থেকে ১ খ্রিস্টাব্দের মধ্যে) কমপক্ষে দুটি জোয়ারে হয়েছিল। ভাষাতাত্ত্বিক বিশ্লেষণ থেকে বোঝা যায় যে প্রসারণটি দুটি দিকে এগিয়ে গিয়েছিলো: প্রথমটি কঙ্গোর বন অঞ্চল পেরিয়ে (পূর্ব আফ্রিকার দিকে) এবং দ্বিতীয়টি (সম্ভাব্য অন্যগুলোও) গিয়েছিলো দক্ষিণে আফ্রিকার উপকূল বরাবর গ্যাবনে, গণতান্ত্রিক কঙ্গো প্রজাতন্ত্র এবং  অ্যাঙ্গোলাতে বা কঙ্গো নদী ব্যবস্থার অনেকগুলো দক্ষিণ-উত্তরমুখী প্রবাহিত নদী বরাবর অভ্যন্তরের দিকে। প্রসারণটি দক্ষিণ আফ্রিকাতে সম্ভবত ৩০০ খ্রিস্টাব্দের মধ্যেই পৌঁছেছিল।
সম্প্রসারণের তত্ত্ব
বান্টুবিদরা বিশ্বাস করেন যে বান্টু সম্প্রসারণ সম্ভবত ক্যামেরুন এবং নাইজেরিয়ার মধ্যবর্তী উচ্চভূমিতে শুরু হয়েছিল। বান্টু-ভাষীদের অধিকাংশই এ অঞ্চল থেকে সরে যাওয়ার কারণে এখানকার সীমান্তবর্তী ৬০,০০০ বর্গকিলোমিটার বিস্তৃত মাম্বিলা অঞ্চলটিকে বর্তমানে "স্বদেশে থাকা" বান্টুদের অবশেষ বলে চিহ্নিত করা হয়েছে। জিন হুরাল্ট (১৯৭৯, ১৯৮৬ এবং ১৯৮৮) এবং রিগবার্ট টুইচের (২০০০) এই অঞ্চল বিষয়ক পৃথক রচনা থেকে প্রাপ্ত প্রত্নতাত্ত্বিক প্রমাণ থেকে জানা যায় যে খ্রিস্টপূর্ব ৩০০০ অব্দ থেকে ৫ হাজার বছর ধরে আজ অবধি এই অঞ্চলটি একই সংস্কৃতি বসতি স্থাপন করে আসছে। বামেন্দা উচ্চভূমির বেশিরভাগ গোষ্ঠীর (বর্তমান অবধি ২ সহস্রাব্দ ব্যাপী) মাম্বিলা অঞ্চলটির সাথে বংশপারম্পরিক সংশ্লিষ্টতার একটি প্রাচীন ইতিহাস রয়েছে।
প্রাথমিকভাবে প্রত্নতাত্ত্বিকরা বিশ্বাস করতেন যে বান্টু-ভাষীরা যে পথ অনুসরণ করেছিল বলে মনে করা হতো তারা সেই অঞ্চলের প্রাচীন সংস্কৃতিগুলিতে প্রত্নতাত্ত্বিক মিল খুঁজে পেতে পারে। ভাষাতত্ত্ববিদরা ভাষাগুলি শ্রেণিবদ্ধ করেছেন এবং তারা বিশ্বাস করেন যে সম্পর্কতার একটি বংশবৃত্তীয় ছক তৈরির মাধ্যমে এইসব বৈষয়িক সংস্কৃতি উপাদানগুলির পুনর্গঠন করতে পারবেন। তারা বিশ্বাস করেন যে এই সম্প্রসারণটি কৃষির বিকাশ, সিরামিক তৈরি এবং লোহার ব্যবহারের ফলে ঘটেছিল, যা নতুন বাস্তুসংস্থান অঞ্চলকে কাজে লাগানোর সুযোগ দিয়েছিল। ১৯৬৬ সালে রোল্যান্ড অলিভার এই নিবন্ধগুলিকে যুক্তিসঙ্গত অনুমান হিসাবে উপস্থাপন করে একটি হাইপোথিসিস বা প্রকল্প প্রকাশ করেছিলেন।
প্রকল্পটিতে তিনি বান্টু সম্প্রসারণের শিকারি-সংগ্রহকারী প্রত্ন-খোইসানকে একীভূত করে ফেলেছিলেন, যারা পূর্বে দক্ষিণাঞ্চলীয় আফ্রিকায় বসবাস করতো। পূর্ব এবং দক্ষিণ আফ্রিকাতে, বান্টুভাষীরা তাদের মুখোমুখি হওয়া (তবে সম্পর্কহীন) অন্য দুটি জাতি কুশিটীয় ও নিলোটীয়-ভাষী লোকদের কাছ থেকে পশুপালন পদ্ধতি গ্রহণ করে থাকতে পারে। প্রত্নতাত্ত্বিক, ভাষাগত, বংশোদ্ভব-সম্বন্ধীয় এবং পরিবেশগত প্রমাণগুলি এই সিদ্ধান্তকে সমর্থন করে যে বৈশ্বিক ইতিহাসে বান্টু সম্প্রসারণ একটি উল্লেখযোগ্য মানব অভিপ্রয়াণ ছিল।
নাইজার-কঙ্গো ভাষা
নাইজার–কঙ্গো ভাষাপরিবার সাহারা-নিম্ন আফ্রিকা জুড়ে বিস্তৃত ভাষাসমূহের একটি বিশাল সমষ্টি নিয়ে গঠিত। এই পরিবারের বেনু–কঙ্গো শাখায় বান্টু ভাষাগুলি অন্তর্ভুক্ত, যা সমগ্র মধ্য, দক্ষিণ এবং পূর্ব আফ্রিকা জুড়ে দেখা যায়।
সম্প্রসারণ
পশ্চিম আফ্রিকার মূল অঞ্চল থেকে বান্টু-ভাষী মানুষের সম্প্রসারণ শুরু হয়েছিল সম্ভবত খ্রিস্টপূর্ব ৪০০০ থেকে ৩০০০ অব্দের মধ্যে। যদিও প্রাথমিক উদাহরণগুলো থেকে ধারণা হয়ছিলো যে প্রথম দিকের বান্টুরা লোহার ব্যবহার এবং কৃষিকাজ উভয়ই করতো, তবে খ্রিস্টপূর্ব ৪০০ অব্দ অবধি লোহার ব্যবহার প্রত্নতাত্ত্বিকভাবে প্রমাণিত হয়নি। ক্রিস্টোফার এহ্রেটের মতে বান্টুদের পশ্চিমা শাখাটি ভাষাতাত্ত্বিকভাবে পৃথক নয়, তারা দক্ষিণাঞ্চলে উপকূল এবং কঙ্গো সিস্টেমের প্রধান নদীগুলি অনুসরণ করে প্রায় ৫০০ খ্রিস্টপূর্বাব্দের মধ্য অঙ্গোলায় পৌঁছেছিল।
সমালোচনা
ম্যানফ্রেড কে. এইচ. এগার্ট বলেছিলেন যে "মধ্য আফ্রিকান রেইন ফরেস্টের বর্তমান প্রত্নতাত্ত্বিক রেকর্ডগুলো অত্যন্ত স্পষ্ট এবং ফলস্বরূপ এটা বিশ্বাস করা কঠিন যে বান্টুভাষীরা সুস্থিতভাবে বনের মধ্যে প্রবেশ করেছিলো।"
নরওয়েজীয় (দ্ব্যর্থতা নিরসন)
নরওয়েজীয় বলতে নিচের যেকোনটি বোঝাতে পারে:
অনিরুদ্ধ (পৌরাণিক চরিত্র)
থাম্ব|ঊষার সাথে অনিরুদ্ধ অনিরুদ্ধ ছিলেন ভগবান শ্রীকৃষ্ণের পৌত্র/নাতি এবং প্রদ্যুম্ন ও রুক্মবতী দম্পত্তির পুত্র। অনিরুদ্ধ ছিলেন সুপুরুষ ও আকর্ষর্ণীয ব্যক্তিত্ব।
নামকরণ
যুদ্ধে কেউই তার গতিরোধ করতে পারতো না বলেই তার নামকরণ হয়েছে 'অনিরুদ্ধ'। এছাড়াও তিনি ঝাসঙ্ক ও ঊষাপতি নামেও পরিচিত ছিলেন।
বিবাহ ও সংসার
ভোজকটের রাজার কন্যা রোচনার সাথে অনিরুদ্ধের প্রথম বিয়ে হয়। তিনি পরে শোণিতপুরের রাজা বাণদৈত্যের পরম রূপবতী কন্যা ঊষার পাণিগ্রহণ করেন। পরবর্তীকালে অনিরুদ্ধ-উষার সংসারে বজ্র নামে এক পুত্রের জন্ম হয়।
ঊষার সাথে পরিচয়
ঊষা ছিলেন একজন অপ্সরা, তিলোত্তমা। পার্বতীর বরে ঊষা স্বপ্নে অনিরুদ্ধকে দেখে প্রিয় সখী চিত্রলেখার সহায়তায় দেবর্ষী নারদ প্রদত্ত মায়া বিদ্যার প্রভাবে শোণিতপুরে অবস্থিত নিজ প্রাসাদে নিয়ে আসেন। নিচ্ছিদ্র নিরাপত্তার চাদরে ঢাকা প্রাসাদে তারা একত্রে দিনের পর দিন অতিবাহিত করলেন। অতঃপর প্রণয়ে আসক্ত ঊষা অনিরুদ্ধকে গান্ধর্ব বিবাহের মাধ্যমে পতিত্বে বরণ করেন। কিন্তু অবিবাহিতা ঊষার শারীরিক পরিবর্তনের সংবাদ বাণাসুরের কানে আসলে তিনি তাদেরকে প্রাসাদে একত্রে দেখতে পান। বাণ রাজার চোখে দম্পতি হিসেবে অনিরুদ্ধ-ঊষাকে বেশ মানানসই মনে হলেও পারিবারিক সম্মান রক্ষার্থে প্রচণ্ড ক্ষুদ্ধ হন।
বাণদৈত্যের সাথে যুদ্ধ
অনিরুদ্ধকে ঊষার ঘরে একত্রে দেখতে পেয়ে বাণ রাজা অতিশয় ক্রুদ্ধ হন ও তাকে হত্যা করার উদ্দেশ্যে একদল সৈন্য প্রেরণ করেন। অনিরুদ্ধ একটি অদৃশ্য বড়ো লোহার দণ্ড দিয়ে সমস্ত দৈত্য সেনাদের হত্যা করেন। পরে অবস্থা বেগতিক দেখে বাণ রাজা ঐন্দ্রজালিক মায়া বিস্তার করে কৃষ্ণপৌত্র অনিরুদ্ধকে নাগপাশে বেধে ফেলেন। অনিরুদ্ধ বন্দী হয়েছেন শুনে বাণ কন্যা ও অনিরুদ্ধ প্রেয়সী ঊষা অতি উচ্চস্বরে কাঁদতে লাগলেন। তাকে প্রাণনাশ উদ্যত হলে চিত্রলেখা’র পিতা ও ধর্মপরায়ণ মন্ত্রী কুষ্মাণ্ড বাণদৈত্যকে এ মহাপাপ কাজ করা থেকে অতি কষ্টে নিবারণ করেন।
উদ্ধার পেলেন অনিরুদ্ধ
দেবর্ষী নারদ অনিরুদ্ধের বন্দী হওয়ার সংবাদ শ্রীকৃষ্ণকে জানান। সংবাদ পেয়ে ভগবান শ্রীকৃষ্ণ, বলরাম ও প্রদ্যুম্ন সহযোগে অনিরুদ্ধকে উদ্ধারের লক্ষ্যে শোণিতপুরে যান। রাজা বাণ শিবের সহায়তায় সহস্র বাহু নিয়েও কৃষ্ণের সাথে সম্মুখ সমরে অবতীর্ণ হয়ে পরাজিত হন। মহাভারতে এই যুদ্ধটি হরি-হর যুদ্ধ নামে উল্লেখ করা হয়েছে। পরাজিত হলেও কৃষ্ণের কৃপায় বান জীবিত অবস্থাতেই মহাকাল নামে পরিচিত হয়ে শিবের পারিষদ মধ্যে স্থান পান। শ্রীকৃষ্ণ অনিরুদ্ধ ও ঊষাকে দ্বারকায় নিয়ে যান ও ভোজকট নগরে তাদের বিয়ে দেন।
মহাপ্রয়াণ
যদুবংশ ধ্বংসের সময় অন্যান্যদের সাথে অনিরুদ্ধও নিহত হন।
গোলাপের খেলা
গোলাপের খেলা (Roses Match) পরিভাষাবিশেষ। ইয়র্কশায়ার ও ল্যাঙ্কাশায়ারের মধ্যকার যে-কোন ধরনের ক্রিকেট খেলাকে বোঝানো হয়ে থাকে। ইয়র্কশায়ারের প্রতীক হিসেবে সাদা গোলাপ ও ল্যাঙ্কাশায়ারের প্রতীক হিসেবে রয়েছে লাল গোলাপ। পঞ্চদশ শতাব্দীতে গোলাপের যুদ্ধকে ঘিরে এ সংস্থাগুলো জড়িত হয়ে পড়ে। খেলাগুলোয় দীর্ঘ ও গর্বিত ইতিহাস রয়েছে এবং ঐতিহ্যগতভাবে ইংরেজ প্রথম-শ্রেণীর খেলাগুলোয় সর্বাপেক্ষা তীব্র উত্তেজনাপূর্ণ খেলায় পরিণত হয়েছে। পরাজয়বরণের চেয়ে কঠোর অবস্থানে থেকে অনেকগুলো ড্র হবার রেকর্ড রয়েছে।
এ পরিভাষাটি ল্যাঙ্কাশায়ারের সাথে ইয়র্কশায়ারের অন্যান্য ক্রীড়া যেমন: রাগবি ইউনিয়ন ও রাগবি লীগে মাঝে-মধ্যে ব্যবহার করা হয়ে থাকে।
ইতিহাস
১৮৪৯ সালে ইয়র্কশায়ার ও ল্যাঙ্কাশায়ারের মধ্যকার প্রথম-শ্রেণীর ক্রিকেট খেলাটি প্রথমবারের মতো অনুষ্ঠিত হয়েছিল। শেফিল্ডের হাইড পার্ক গ্রাউন্ড অনুষ্ঠিত ঐ খেলায় ইয়র্কশায়ার দল ৫ উইকেটে জয়লাভ করে। সর্বপ্রথম গোলাপের খেলাটি ১৮৬৭ সালে ব্ল্যাকবার্নের কাছাকাছি হোয়ালির স্টেশন রোড ক্রিকেট গ্রাউন্ডে আয়োজন করা হয়। এতে ইয়র্কশায়ার দল ৫ উইকেটে জয় পায়। নবপ্রবর্তিত কাউন্টি চ্যাম্পিয়নশীপে প্রথম খেলাটি ১৮৯০ সালে অনুষ্ঠিত হয়েছিল। খেলাটি অবধারিতভাবে ড্রয়ে পরিণত হয়। প্রথম খেলার পর থেকে দেড়শত বছরে ছয় শতাধিক প্রথম-শ্রেণীর, দ্বিতীয় শ্রেণীর, একদিনের ও অন্যান্য প্রতিনিধিত্বমূলক গোলাপের খেলা হয়েছে।
১৯২৬ সালে ওল্ড ট্রাফোর্ডে অনুষ্ঠিত গোলাপের খেলায় রেকর্ডসংখ্যক ৭৮,৬১৭ জন দর্শকের উপস্থিতি ছিল। তবে, ঊর্ধ্বমূখী রানের ঐ খেলাটি ড্রয়ে পরিণত হয়েছিল। ল্যাঙ্কাশায়ারের পক্ষে হ্যারি মেকপিস ১২৬, আর্নেস্ট টিল্ডসলে ১৩৯ ও ফ্রাঙ্ক ওয়াটসন ৯২ রান সংগ্রহ করেন। এ সংগ্রহের বিপরীতে ইয়র্কশায়ারের কিংবদন্তি পার্সি হোমস ১৪৩ ও হার্বার্ট সাটক্লিফ ৮৯ রান করতে সক্ষম হন। তন্মধ্যে, হার্বার্ট সাটক্লিফ দুই বছর পূর্বে ১৯৯ রানের ইনিংস খেলেছিলেন। দলের সংগ্রহ ৪৯৯ থাকা অবস্থায় ল্যাঙ্কাশায়ারের অধিনায়ক লিওনার্ড গ্রীন ব্যাটিংয়ে নামেন। বিখ্যাত ইংরেজ লেখক নেভিল কারদাস এ সম্পর্কে গ্রীনের কাছ থেকে জানতে পারেন যে, ‘ল্যাঙ্কাশায়ার যে ইয়র্কশায়ারের বিপক্ষে ৫০০ রান তুলতে পারবে কেউ তা ভাবতে পারেনি। আমি একটি রান সংগ্রহ করতে চেয়েছিলাম। উইলফ্রেড রোডসের বল থেকে অফ সাইডে ঠেলে দেই ও বাতাসের গতিবেগে যেতে থাকি। তবে, ইয়র্কশায়ারের শীর্ষস্থানীয় তারকা এমট রবিনসন বলটি রোডসের কাছে দিলে গ্রীন লাফিয়ে মাটিতে স্পর্শ করলেও আউট হন। প্যাভিলিয়নে ফেরার পথে তিনি রোডসের কাছ থেকে শুনতে পান যে, "উইকেটে কিন্তু কেউ একজন আছেন। আপনি কি জানেন না তিকি কে হতে পারেন। এ পর্যায়ে রংচটে আবরণ ঘটিয়ে আহ আপনি কি জানেন না যে কে হতে পারেন! বাক্যটি জনপ্রিয়তা লাভ করে।"
অর্জনসমূহ
অবশেষে, ১৯২৬ সালে ল্যাঙ্কাশায়ার দল তাদের পূর্ববর্তী সর্বোচ্চ রানকে পিছনে ফেলে ৫০৯/৯ তুলে ইনিংস ঘোষণা করে। পরবর্তীতে, ২০০৫ সালে অধিনায়ক মার্ক চিল্টন ও ইয়ান সাটক্লিফের উদ্বোধনী জুটিতে ২২৩ রান তোলার সুবাদে ৫৩৭ তুলতে সক্ষম হয়। এ পর্যায়ে দলটি ইয়র্কশায়ারের বিপক্ষে প্রথম উইকেট জুটিতে সর্বোচ্চ রান তুলে ১৯১২ সালে ওল্ড ট্রাফোর্ডে রেজি স্পুনার ও হ্যারি মেকপিসের গড়া ১৮১ রানের রেকর্ডকে ম্লান করে দেয়।
ব্যাটসম্যানদের উপযোগী পিচে একচ্ছত্র আধিপত্য বিস্তারের চিত্র বোলিংয়ের মাধ্যমে ভেঙ্গে ফেলার প্রয়াস চালানো হয়। কুখ্যাত বডিলাইন সিরিজের পূর্বে ১৯২৭ সালের পর অস্ট্রেলীয় ফাস্ট বোলার টেড ম্যাকডোনাল্ড গোলাপের খেলায় লেগ তত্ত্ব প্রয়োগ করেছিলেন। তিনি স্লিপে কোন ফিল্ডার না রেখে চারজন খেলোয়াড়কে লেগের দিকে ফাঁদ পেতে বোলিং কর্মে অগ্রসর হয়েছিলেন।
বেশ কয়েকজন বোলার গোলাপের খেলায় অসাধারণ বোলিংশৈলী প্রদর্শন করেছেন। ১৯৩৭ সালে ল্যাঙ্কাশায়ারের পক্ষে জ্যাক ইডন ৯/৫২ পান। পরবর্তীকালে ১৯৫৪ সালে ওল্ড ট্রাফোর্ডে ইয়র্কশায়ারের প্রতিভাবান বামহাতি স্পিনার জনি ওয়ারডল বৃষ্টিবিঘ্নিত পিচে ৯/২৫ বোলিং পরিসংখ্যান দাঁড় করান।
সাম্প্রতিক সময়কাল
গ্রানাডা টেলিভিশনের মাধ্যমে আইটিভিতে, ল্যাঙ্কাশায়ার ও ইয়র্কশায়ার টেলিভিশনে ১৯৭০-এর দশক থেকে ১৯৮০-এর দশকের শেষদিক পর্যন্ত খেলা সম্প্রচার করা হতো। এ সকল এলাকাসহ যুক্তরাজ্যের অন্যান্য আইটিভি অঞ্চলে তা দেখা যেতো।
কাউন্টি চ্যাম্পিয়নশীপের একটি মৌসুমে দুইটি গোলাপের খেলা হোম এন্ড অ্যাওয়ে পদ্ধতিতে অনুষ্ঠিত হয়েছে। ১৯৯৩ সালে চ্যাম্পিয়নশীপে দলের সংখ্যা ১৮ হওয়ায় প্রত্যেক দল একে-অপরের বিপক্ষে একবার করে অংশ নেয়। কয়েক মৌসুমে হোম এন্ড অ্যাওয়ে পদ্ধতির ধারা বজায় রাখতে মৌসুমের শুরুতে অতিরিক্ত খেলা আয়োজন করে ধারাবাহিকতা রক্ষা করা হয়েছিল। ২০০০ সাল থেকে কাউন্টি চ্যাম্পিয়নশীপে দুইটি বিভাগের প্রবর্তনের ফলে হোম এন্ড অ্যাওয়ের মাধ্যমে দুইটি গোলাপের খেলা আয়োজন করা হয়। কিন্তু, ২০০২ সালে ইয়র্কশায়ারের অবনমন ঘটলে তিন বছর এ খেলায় ছেদ ঘটে। প্রথম বিভাগে উত্তরণের পর পুনরায় এ ধারা বহমান হয়।
অস্ট্রেলীয় ব্যাটসম্যান ড্যারেন লেহম্যান মাত্র ২৮৮ বলে ২৫২ রান তুলেছিলেন। ২০০১ সালে হেডিংলিতে অনুষ্ঠিত গোলাপের খেলায় এ কীর্তি গড়েন তিনি। ঐ বছরই ৩০ বছরের অধিক সময় পর ইয়র্কশায়ার দল কাউন্টি চ্যাম্পিয়নশীপের শিরোপা করায়ত্ত্ব করতে সমর্থ হয়েছিল। সতীর্থ অস্ট্রেলীয় স্টুয়ার্ট ল ও অ্যান্ড্রু সাইমন্ডস দ্রুতগতিতে সেঞ্চুরি করেছেন। সাম্প্রতিক বছরগুলোয় গোলাপের খেলায় অ্যান্ড্রু ফ্লিনটফ তার ব্যক্তিগত সেরা ১৬০ রান তুলেন। তন্মধ্যে, খেলা শুরু থেকে মধ্যাহ্নভোজনের সময়কালে ১১১ রান তুলেছিলেন।
সেপ্টেম্বর, ২০১৪ সালে ইয়র্কশায়ারের অ্যাডাম লিথ তার খেলোয়াড়ী জীবনের সেরা ২৫১ রান করেন। এ পর্যায়ে আদিল রশিদের সাথে ৬ষ্ঠ উইকেটে রেকর্ডসংখ্যক ২৯৬ রান তুলেছিলেন।
২০০৩ সালে টুয়েন্টি২০ কাপের প্রচলন শুরু হয়। এ সকল খেলাগুলোয় ‘ইয়র্কশায়ার কার্নেগি’ ‘ল্যাঙ্কাশায়ার লাইটনিংয়ের’ মুখোমুখি হয়। স্বল্প সময়ের এ ধরনের খেলায় মাঠে বিশালসংখ্যক দর্শক উপস্থিত হচ্ছেন। জুন, ২০০৬ সালে হেডিংলিতে ১৪২১৫ জন দর্শক আসেন। ২০০৮ সালে এ সংখ্যা বৃদ্ধি পেয়ে ১৭,০০০ জন হয়। জুলাই, ২০১৩ সালে হেডিংলিতে সবগুলো টিকিট বিক্রয় হয়ে যায় ও ১৭,৫০০ জন দর্শক উপস্থিত ছিলেন। তারা টুয়েন্টি২০ খেলায় উভয় দলের মধ্যকার প্রথমবারের মতো টাই পর্যবেক্ষণ করেন। ২০১৩ সাল শেষে ইয়র্কশায়ার ৯টি ও ল্যাঙ্কাশায়ার ৮টি খেলায় জয় পায়। একটি খেলা টাইয়ে পরিণত হয় ও কোন খেলাই পরিত্যক্ত ঘোষিত হয়নি।
২০১২ সালে ইয়র্কশায়ার দল অবনমনের কবলে পড়লে কোন গোলাপের খেলা কাউন্টি চ্যাম্পিয়নশীপ চলাকালে হয়নি। ২০১১ সালের কাউন্টি চ্যাম্পিয়নশীপের উভয় খেলায় ল্যাঙ্কাশায়ার দল বিজয়ী হয়।
জুন, ২০১৫ সালে ল্যাঙ্কাশায়ার লাইটনিংয়ের পক্ষে জস বাটলার শেষ বলে ইয়র্কশায়ার ভাইকিংসের বিপক্ষে জয় পেতে সহায়তা করেন। হেডিংলিতে অনুষ্ঠিত ঐ খেলায় শেষ বলে জয় পায়। অদ্যাবধি এ খেলাটিই টুয়েন্টি২০ গোলাপের খেলায় সর্বাপেক্ষা নাটকীয় খেলারূপে চিত্রিত হয়।
বাবর (ক্রুজ ক্ষেপণাস্ত্র)
বাবর (উর্দু: بابر; মুঘল সম্রাট জহির-উদ-দীন বাবরের নামে নামকৃত), বা হাতফ ৭ হলো একটি স্বল্প পাল্লার টার্বোজেট ক্রুজ ক্ষেপণাস্ত্র। একে ভূমির পাশাপাশি পানির নিচে কোন ভ্রাম্যমাণ প্লাটফর্ম থেকেও নিক্ষেপ করা যায়। ২০০৫ সালে প্রথমবারের মতো ক্ষেপণাস্ত্রটির পরীক্ষা চালানো হয় এবং ধারণা করা হয় যে ২০১০ সালে এটি পাকিস্তান সেনাবাহিনীর হাতে আসে।
উৎপত্তি
ভারত পাকিস্তানের আন্তঃমহাদেশীয় ক্ষেপণাস্ত্র অস্ত্রাগারের বিপরীতে যুক্তরাষ্ট্রের নিকট হতে প্যাট্রিয়ট ক্ষেপণাস্ত্র ক্রয়ের পরিকল্পনা করছে এমন সংবাদের ভিত্তিতে পাকিস্তান বাবর ক্ষেপণাস্ত্রটি মোতায়ন করে। বাবর হলো পাকিস্তান কর্তৃক নকশা ও প্রস্তুতকৃত প্রথম ক্ষেপণাস্ত্র। কিছু বিশ্লেষকের মতে এই ক্ষেপণাস্ত্রটির সাথে চীনের ডিএইচ-১০ এবং যুক্তরাষ্ট্রের টমাহক ক্ষেপণাস্ত্রের নকশার সাদৃশ্য রয়েছে।
প্রায়োগিক ইতিহাস
২০০৫ সালের ১২ আগস্ট পাকিস্তান সর্বসম্মুখে ঘোষণা করে যে তারা পারমাণবিক অস্ত্রবহনে সক্ষম একটি ক্রুজ ক্ষেপণাস্ত্রের সফল পরীক্ষা চালিয়েছে, যার পাল্লা প্রায় ৫০০ কিলোমিটার। ক্ষেপণাস্ত্রটি একটি পরিবাহী ইরেকটর উৎক্ষেপক থেকে উৎক্ষেপণ করা হয়। পাকিস্তান এই পরীক্ষার ব্যাপারে ভারতকে কোন প্রকার অবহিতকরণ ছাড়াই ক্ষেপণাস্ত্র পরীক্ষাটি চালায়। কারণ সেসময়ে ভারত ও পাকিস্তানের শুধুমাত্র আন্তঃমহাদেশীয় ক্ষেপণাস্ত্র পরীক্ষার পূর্বে পরস্পরকে অবহিত করার বিষয়ে চুক্তিবদ্ধ ছিল।
২০০৭ সালের ২২ মার্চ পাকিস্তান বাবরের আরেকটি উন্নত সংস্করণের পরীক্ষা চালায়, যার পাল্লা ছিল ৭০০ কিমি।
২০০৯ সালের ৬ মে পাকিস্তান আরেকটি পরীক্ষামূলক উৎক্ষেপণ সম্পন্ন করে। তবে রাজনৈতিক বিভিন্ন কারণে ২০০৯ সালের ৯ মে পর্যন্ত এই বিষয়ে কোন ঘোষণা দেয়া হয়নি।
সুখোই সু-৩৩
সুখোই সু-৩৩ (Сухой Су-33; ন্যাটো প্রতিবেদনের নাম: ফ্ল্যাঙ্কার-ডি) হল একটি সকল আবহাওয়ায় উপযোগী বিমানবাহী রণতরী-ভিত্তিক যমজ-ইঞ্জিন বিশিষ্ট বায়ু শ্রেষ্ঠত্বের যুদ্ধ বিমান, যা সুখোই দ্বারা নকশাকৃত ও কমসোমোলস্ক নামুরে এয়ারক্রাফট প্রোডাকশন এসোসিয়েশন দ্বারা নির্মিত। যুদ্ধ বিমানটি সু-২৭ থেকে উদ্ভূত এবং প্রাথমিকভাবে সু-২৭কে নামে পরিচিত। সু-২৭ এর সাথে তুলনা করে, বিমানবাহী রণতরীতে কার্যক্রম সম্পাদনার জন্য সু-৩৩ এর একটি শক্তিশালী আন্ডার ক্যারেজ ও কাঠামো, ভাঁজ করা ডানা ও স্ট্যাবিলেটর রয়েছে। সু-৩৩ এর ক্যানার্ড রয়েছে এবং এর ডানাগুলি লিফট বা উত্তোলন সক্ষমতা বাড়ানোর জন্য সু-২৭ এর চেয়ে বড় হয়। সু-৩৩ এর আপগ্রেড ইঞ্জিন ও একটি যমজ নোজ হুইল রয়েছে এবং বিমানটি আন্তরীক্ষ জ্বালানি সরবরাহযোগ্য।
বিমানবাহী রণতরী অ্যাডমিরাল কুজনেটসভ উপর ১৯৯৫ সালে কার্যক্রমের জন্য প্রথম ব্যবহৃত হয়, যুদ্ধ বিমানটি আনুষ্ঠানিকভাবে ১৯৯৮ সালের আগস্ট মাসে পরিষেবাতে প্রবেশ করে, সেই সময় "এসইউ-৩৩" নামটি ব্যবহার করা হয়। সোভিয়েত ইউনিয়ন ভেঙে যাওয়া ও রুশ নৌবাহিনীর পরবর্তী আকার হ্রাসের পরে, মাত্র ২৪ টি বিমান তৈরি হয়। চীন ও ভারতের কাছে বিক্রয়ের চেষ্টা ব্যর্থ হয়। পরিষেবা জীবনের শেষে পৌঁছানোর পরে সু-৩৩ বিমানের অবসর প্রদানের পরিকল্পনার সাথে, রুশ নৌবাহিনী ২০০৯ সালে প্রতিস্থাপন হিসাবে মিগ-২৯কে বিমান ক্রয়ের আদেশ প্রদান করে।
মাইস্পেস
মাইস্পেস একটি সামাজিক নেটওয়ার্কিং ওয়েবসাইট। এর প্রধান শাখা বেভারলি হিল্‌স, ক্যালিফোর্নিয়াতে। ২০০৩ সালের এটি প্রতিষ্ঠিত হয়েছে। ২০০৫ থেকে ২০০৮ পর্যন্ত মাইস্পেস ছিল বৃহত্তম সামাজিক যোগাযোগ মাধ্যম।২০০৬ সালের জুন মাসে গুগল এটিকে সবচেয়ে বেশি প্রদর্শিত ওয়েবসাইট হিসেবে নির্বাচিত করে।
প্রবাহচিত্র
প্রবাহচিত্র বলতে এক ধরনের রেখাচিত্রকে বোঝায় যেটির দ্বারা কোনও কর্মপ্রবাহ বা প্রক্রিয়াকে উপস্থাপন করা হয়। একে ইংরেজিতে ফ্লোচার্ট (Flowchart) বলে। একটি প্রবাহচিত্রকে একটি কলনবিধি-র (অ্যালগোরিদমের) একটি রেখাচিত্রমূলক উপস্থাপন হিসেবে সংজ্ঞায়িত করা যায়, যেখানে কলনবিধি হল ধাপে ধাপে কোনও বিশেষ কাজ সম্পাদনের পন্থা। একটি প্রবাহচিত্রে এই ধাপগুলিকে বিভিন্ন ধরনের বাক্স জাতীয় প্রতীকের মাধ্যমে প্রদর্শন করা হয়, এবং ধাপগুলির ক্রম বা অভিমুখ দেখানোর জন্য ঐ বাক্সগুলির মধ্যে তীরচিহ্ন বসানো হয়। এই রেখাচিত্রভিত্তিক উপস্থাপনটি কোনও প্রদত্ত সমস্যার জন্য একটি আদর্শ বা মান সমাধানটিকে চিত্রিত করে। প্রবাহচিত্রগুলিকে পেশাদারি কাজ ও গবেষণার বিভিন্ন ক্ষেত্রে কোনও প্রক্রিয়া বা কর্মসূচি বিশ্লেষণ, নকশাকরণ, নথিভুক্তকরণ বা ব্যবস্থাপনার কাজে ব্যবহার করা হয়।
যেমন পরিগণকীয় নির্দেশনা পূর্বলিখন তথা কম্পিউটার প্রোগ্রামিংয়ের ক্ষেত্রে প্রবাহচিত্র দেখে সহজেই বোঝা যায় প্রদত্ত পূর্বলেখ বা প্রোগ্রামটি কীভাবে কাজ করে।
আদর্শ প্রবাহচিত্রের বৈশিষ্ট্য
কম্পিউটার প্রোগ্রামিংয়ের ক্ষেত্রে একটি আদর্শ প্রবাহচিত্র প্রোগ্রাম সহজ করে তোলে, প্রোগ্রামের ভুলত্রুটি সংশোধনে সহায়তা করে, বৃহৎ প্রোগ্রাম ছোট আকারে লিখতে সাহায্য করে, গ্রামের উন্নয়ন সাধনে সহায়তা করে এবং বাস্তব সমস্যা চিত্রের মাধ্যমে প্রকাশ করতে সাহায্য করে।
প্রবাহচিত্র তৈরির নিয়ম
প্রবাহচিত্র তৈরির সময় প্রচলিত প্রতীক চিহ্ন ব্যবহার করতে হয়, যেমন তীর চিহ্ন দিয়ে প্রবাহচিত্রের ধারাবাহিকতা বোঝাতে হয়, মন্তব্য যুক্ত করতে হয়, চক্রের পরিমাণ কমিয়ে আনতে হয়। প্রবাহচিত্রে দক্ষতা বাড়াতে সব ধরনের প্রোগ্রামের ভাষা ব্যবহার করা যাবে।
প্রবাহচিত্রের প্রকারভেদ
কম্পিউটার বিজ্ঞানের ক্ষেত্রে প্রবাহচিত্রগুলি নিম্নরূপ।
সিস্টেম প্রবাহচিত্র
কম্পিউটার/ সিস্টেমে চলমান উপাত্ত/তথ্যের আদান-প্রদানের প্রবাহ দেখাতে যে প্রবাহচিত্র ব্যবহৃত হয় তাই সিস্টেম প্রবাহচিত্র।
প্রবাহচিত্রে ব্যবহৃত প্রতীক
বর্তমানে প্রবাহচিত্রে অনেক প্রতীক চিহ্ন ব্যবহার করা হয় । তবে কিছু প্রতীক আছে যা সব প্রবাহচিত্রে ব্যবহার করা হয়।
সারা ক্লেইন
সারা ক্লেইন (জন্ম ১৯ মে ১৯৯৪) একজন অস্ট্রেলীয় ক্রীড়াবিদ। তিনি ২০১৯ বিশ্ব অ্যাথলেটিক্স চ্যাম্পিয়নশিপে মহিলাদের ৪০০ মিটার হার্ডলস ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
২০০৩ বাংলাদেশ ক্রিকেট দলের অস্ট্রেলিয়া সফর
বাংলাদেশ জাতীয় ক্রিকেট দল ২০০৩ সালের অস্ট্রেলিয়া সফরে দুটি টেস্ট ও তিনটি ওডিআই ম্যাচ খেলে। অল-রাউন্ডার খালেদ মাহমুদ এই সফরে বাংলাদেশ দলকে নেতৃত্ব দেন। অস্ট্রেলিয়া দলকে দুইজন নেতৃত্ব দেন। টেস্টে স্টিভ ওয়াহ ও ওডিআই-এ রিকি পন্টিং। এই সিরিজের মধ্য দিয়ে প্রথমবারের মত অস্ট্রেলিয়ার কোন রাজ্যের রাজধানীর বাইরে টেস্ট ম্যাচ অনুষ্ঠিত হয়; ম্যাচগুলো অনুষ্ঠিত হয় কেয়ার্ন্স-এর বান্ডাবার্গ রাম স্টেডিয়াম এবং নতুন করে মানোন্নয়ন করা ডারউইনের মারারা ওভালে।